Ritratt: PN .td_uid_2_61a5d9615d42a_rand.td-a-rec-img{text-align:left}.td_uid_2_61a5d9615d42a_rand.td-a-rec-img img{margin:0 auto 0 0} Il-Partit Nazzjonalista ħabbar li se jorganizza Konferenza Nazzjonali dwar il-Persuni b'Diżabbiltà bit-tema "Ħudu r-Riedni f'Idejkom." Din il-konferenza mistennija ssir is-Sibt 4 ta' Diċembru, fl-okkażjoni tal-Jum Dinji għall-Persuni b'Diżabbiltà. Id-dettalji tħabbru waqt konferenza tal-aħbarijiet indirizzata mill-Viċi Kap tal-PN David Agius u mill-President tal-FOIPN, Jamie Vella. Huma qalu li din se tkun opportunità biex il-Partit Nazzjonalista jiddiskuti u jisma' dwar il-ħtiġijiet tal-persuni b'diżabbiltà f'pajjiżna mingħand dawk kollha affettwati fis-settur u biex juri fil-prattika li l-politika dwar il-persuni b'diżabbiltà hija prijorità ewlenija. "It-tema 'Ħudu r-Riedni f'Idejkom' ntgħażlet għax il-Partit Nazzjonalista tassew jemmen fil-potenzjal, fit-talent, fil-ħila u fil-kompetenzi ta' kull wieħed u waħda minna" qal il-Viċi Kap David Agius li hu wkoll il-Kelliem tal-Oppożizzjoni għall-politika soċjali. Meta l-Partit Nazzjonalista jisħaq li l-persuni b'diżabbiltà jieħdu r-riedni f'idejhom, ikun qed jisħaq ukoll fuq l-importanza li jsaħħaħ l-appoġġ lilhom, lill-ġenituri jew lill-gwardjani tagħhom, qal Agius. Kompla jispjega li jridu jiżguraw aktar rappreżentanza billi l-persuni b'diżabbiltà u l-għaqdiet li jirrappreżentawhom ikollhom involviment sħiħ u qawwi fit-teħid tad-deċiżjonijiet u fit-tfassil tal-politika. Minn naħa tiegħu Jamie Vella, il-President tal-FOIPN, saħaq fuq uħud mit-temi ewlenin li se jiġu diskussi waqt il-konferenza fosthom l-inklużjoni, l-edukazzjoni u x-xogħol, u l-aċċessibbiltà u s-servizzi li lkoll huma elementi ewlenin biex il-persuni b'diżabbiltà jieħdu tassew ir-riedni f'idejhom. "Għal dan il-għan, gvern ġdid Nazzjonalista jwettaq investimenti mingħajr preċedent u bidliet leġiżlattivi kbar biex dawn it-trasformazzjoni meħtieġa ssir b'ritmu mgħaġġel", qal Vella. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61a5d9615dbbd_rand.td-a-rec-img{text-align:left}.td_uid_3_61a5d9615dbbd_rand.td-a-rec-img img{margin:0 auto 0 0}